Λετίθια της Ισπανίας

Η Λετίθια (ισπ. Letizia de España), γεννηθείσα Λετίθια Ορτίθ Ροκασολάνο (Letizia Ortiz Rocasolano, 15 Σεπτεμβρίου 1972), είναι βασίλισσα της Ισπανίας ως σύζυγος του Φιλίππου ΣΤ΄.https://www.vogue.com/article/queen-letizia-everything-you-need-to-know 

Κατάγεται από μία οικογένεια της μεσαίας τάξης και εργάστηκε ως δημοσιογράφος για την εφημερίδα ABC και το Πρακτορείο EFE και ως παρουσιάστρια ειδήσεων στα τηλεοπτικά δίκτυα CNN+ και Televisión Española.https://english.elpais.com/elpais/2014/06/02/inenglish/1401715374_901073.htmlhttps://www.npr.org/sections/parallels/2014/06/04/318573914/move-over-kate-middleton-for-spains-middle-class-queen Το 2004 παντρεύτηκε τον Φίλιππο, Πρίγκιπα των Αστουριών και διάδοχο του ισπανικού θρόνου. Οι κόρες τους, Ελεονώρα και Σοφία, γεννήθηκαν το 2005 και το 2007 αντίστοιχα. Ως πριγκίπισσα των Αστουριών, η Λετίθια αντιπροσώπευσε τον πεθερό της, Χουάν Κάρλος, στην Ισπανία και το εξωτερικό. 

Μετά την παραίτηση του πεθερού της από τον θρόνο, τον Ιούνιο του 2014, ο Φίλιππος και η Λετίθια έγιναν βασιλιάς και βασίλισσα.https://www.latimes.com/entertainment/gossip/la-et-mg-king-felipe-queen-letizia-spain-meet-the-royals-20140619-story.html

 Βιογραφία 

 Πρώιμα χρόνια 
Η Λετίθια Ορτίθ Ροκασολάνο γεννήθηκε στις 15 Σεπτεμβρίου 1972 στο Οβιέδο των Αστουριών της Ισπανίας. Είναι η μεγαλύτερη κόρη του δημοσιογράφου Χεσούς Χοσέ Ορτίθ Άλβαρεθ και της νοσηλεύτριας Μαρία δε λα Παλόμα Ροκασολάνο Ροδρίγκεθ. Έχει δύο μικρότερες αδερφές, την Τέλμα (γενν. 1973) και την Έρικα (1975-2007), της οποίας ο θάνατος χαρακτηρίστηκε από τον Τύπο ως αποτέλεσμα υπερβολικής δόσης ναρκωτικών. Οι γονείς της πήραν διαζύγιο το 1999 και ο πατέρας της παντρεύτηκε ξανά το 2004.

Η Λετίθια, αρχικά, μαθήτευσε στο σχολείο Λα Χέστα του Οβιέδο και, μετέπειτα, όταν η οικογένειά της εγκαταστάθηκε στο Ρίβας-Βαθιαμαδρίδ, μαθήτευσε στο σχολείο Ραμίρο ντε Μαέθτου.– El traslado de su familia a Madrid marcó la dirección de su vida Σπούδασε δημοσιογραφία στο Πανεπιστήμιο Κομπλουτένσε της Μαδρίτης και έλαβε μεταπτυχιακό τίτλο σπουδών πάνω στην οπτικοακουστική δημοσιογραφία από το Ινστιτούτο Σπουδών Οπτικοακουστικής Δημοσιογραφίας.The Royal Household of His Majesty the King – Her Royal Highness the Princess of Asturias  Αργότερα, ξεκίνησε την προσπάθειά της για την απόκτηση διδακτορικού στο Μεξικό.https://www.casareal.es/EN/FamiliaReal/ReinaLetizia/Paginas/biografia.aspx Ωστόσο, δεν ολοκλήρωσε τη διδακτορική της διατριβή, επειδή επέστρεψε στην Ισπανία.

 Δημοσιογραφική καριέρα 
Κατά τη διάρκεια των σπουδών της εργάστηκε για την καθημερινή εφημερίδα La Nueva España και αργότερα για την εφημερίδα ABC και το πρακτορείο ειδήσεων EFE. Αφού ολοκλήρωσε το μεταπτυχιακό της, ταξίδεψε στην Γουαδαλαχάρα στο Μεξικό, όπου εργάστηκε στην εφημερίδα Siglo 21. Μετά την επιστροφή της στην Ισπανία, εργάστηκε για την ισπανική έκδοση του οικονομικού τηλεοπτικού δικτύου Bloomberg και, μετέπειτα, για το ειδησεογραφικό δίκτυο CNN+.

Το 2000 προσλήφθηκε στο TVE, όπου άρχισε να εργάζεται για το τηλεοπτικό ειδησεογραφικό κανάλι 24 Horas. Το 2002 ξεκίνησε την παρουσίαση της εβδομαδιαίας εκπομπής ειδήσεων Informe Semanal και αργότερα της καθημερινής πρωινής εκπομπής ειδήσεων Telediario Matinal στο TVE 1. Τον Αύγουστο του 2003, λίγους μήνες πριν από τον αρραβώνα της με τον πρίγκιπα Φίλιππο, η Λετίθια έγινε παρουσιάστρια του καθημερινού βραδινού δελτίου ειδήσεων του Telediario 2, ενός δελτίου ειδήσεων με τη μεγαλύτερη τηλεθέαση στην Ισπανία. Το 2000 ήταν ανταποκρίτρια των προεδρικών εκλογών των Ηνωμένων Πολιτειών από την Ουάσινγκτον. Τον Σεπτέμβριο του 2001 μετέδωσε ζωντανά από το Σημείο Μηδέν τις ειδήσεις που αφορούσαν τις επιθέσεις της 11ης Σεπτεμβρίου και το 2003 πραγματοποίησε ρεπορτάζ στο Ιράκ, μετά την εισβολή των Ηνωμένων Πολιτειών και των συμμάχων τους στη χώρα. Το 2002 πραγματοποίησε αρκετά ρεπορτάζ από Γαλικία στη βόρεια Ισπανία, μετά την οικολογική καταστροφή που προκλήθηκε από τη βύθιση του δεξαμενόπλοιου Prestige.

 Πρώτος γάμος 
Η Λετίθια παντρεύτηκε στις 7 Αυγούστου του 1998 τον συγγραφέα και καθηγητή φιλολογίας Αλόνσο Γουερρέρο Πέρεθ (γενν. 1962). Ο γάμος τους έγινε με πολιτική τελετή στο Αλμενδραλέχο του Μπαδαχόθ, έπειτα από μία σχέση 10 ετών. Το ζευγάρι πήρε διαζύγιο το 1999.

 Δεύτερος γάμος και παιδιά 

Στις 1 Νοεμβρίου 2003, προς έκπληξη πολλών, τα Ανάκτορα ανακοίνωσαν τον αρραβώνα της Λετίθια με τον Φίλιππο, Πρίγκιπα των Αστουριών. Στη συνέχεια, μετακόμισε σε ένα διαμέρισμα του Παλατιού της Θαρθουέλα μέχρι την ημέρα του γάμου της. Ο Φίλιππος της έκανε πρόταση γάμου με ένα διαμαντένιο δαχτυλίδι, που διέθετε επένδυση από λευκό χρυσό. Εκείνη ανταπέδωσε δίνοντάς του μανικετόκουμπα και ένα κλασικό βιβλίο.

Ο γάμος πραγματοποιήθηκε στις 22 Μαΐου 2004 στον Καθεδρικό Ναό της Παναγίας της Βασιλικής της Αλμουδένα στην Μαδρίτη. Ήταν ο πρώτος βασιλικός γάμος που πραγματοποιούνταν σε αυτόν τον Καθεδρικό Ναό. Παράλληλα, είχε περάσει σχεδόν ένας αιώνας από τότε που η πρωτεύουσα γιόρταζε έναν βασιλικό γάμο, καθώς οι γονείς του Πρίγκιπα είχαν παντρευτεί στην Αθήνα και οι αδερφές του στη Σεβίλλη και στη Βαρκελώνη. Το νυφικό της Λετίθια σχεδιάστηκε από τον Ισπανό σχεδιαστή μόδας Μανουέλ Περτεγάθ και τα νυφικά της παπούτσια από την Πούρα Λόπεθ. Το πέπλο ήταν φτιαγμένο από κατάλευκο μεταξωτό τούλι και κεντημένο στο χέρι με διακοσμητικά στοιχεία. Καθώς ο προηγούμενος γάμος της Λετίθια περιλάμβανε μόνο μια πολιτική τελετή, η Καθολική Εκκλησία δεν τον θεώρησε έγκυρο και επομένως δεν απαίτησε την ακύρωσή του για να προχωρήσει στον καθολικό γάμο με τον Πρίγκιπα των Αστουριών.

Η Λετίθια και ο Φίλιππος απέκτησαν δύο κόρες: την Ελεονώρα, Πριγκίπισσα των Αστουριών (γενν. 31 Οκτωβρίου 2005), και τη Σοφία (γενν. 29 Απριλίου 2007). Και τα δύο κορίτσια γεννήθηκαν στο Διεθνές Νοσοκομείο Ρουβέρ της Μαδρίτης.

 Πριγκίπισσα των Αστουριών 
Ως πριγκίπισσα των Αστουριών, η Λετίθια συνέδραμε τον σύζυγό της στα καθήκοντά του και ταξίδεψε στην Ισπανία και το εξωτερικό, εκπροσωπώντας τον πεθερό της βασιλιά Χουάν Κάρλος. Ταξίδεψε μαζί με τον σύζυγό της σε Ιορδανία, Μεξικό, Περού, Ουγγαρία, Δομινικανή Δημοκρατία, Παναμά, Ηνωμένες Πολιτείες, Σερβία, Βραζιλία, Ουρουγουάη, Σουηδία, Δανία, Ιαπωνία, Κίνα και Πορτογαλία. Συναντήθηκε με διεθνείς αξιωματούχους και μέλη βασιλικών οικογενειών. Παρευρέθηκε σε εκδηλώσεις ξένων μοναρχών, όπως στο Λουξεμβούργο για την αργυρή επέτειο του γάμου του Μεγάλου Δούκα και της Μεγάλης Δούκισσας και στην Ολλανδία για τα 40ά γενέθλια του Πρίγκιπα της Οράγγης.

Τα επίσημα καθήκοντά της ανακοινώθηκαν το 2006, λίγο μετά την γνωστοποίηση της δεύτερης εγκυμοσύνης της. Η Λετίθια δέχτηκε ακροάσεις από διάφορες προσωπικότητες και το έργο της επικεντρώθηκε σε κοινωνικά ζητήματα όπως τα δικαιώματα των παιδιών, ο πολιτισμός και η εκπαίδευση.

 Βασίλισσα της Ισπανίας 
Στις 19 Ιουνίου 2014, μετά από την παραίτηση του βασιλιά Χουάν Κάρλος, η Λετίθια έγινε βασίλισσα της Ισπανίας. Είναι η πρώτη ισπανικής καταγωγής βασιλική σύζυγος μετά την Μερσέδες της Ορλεάνης, πρώτη σύζυγο του Αλφόνσο ΙΒ΄. Είναι, επίσης, η πρώτη Ισπανίδα βασίλισσα που δεν ανήκει σε βασιλική οικογένεια. Η πρώτη επίσημη εμφάνιση της Λετίθια ως Βασίλισσας έγινε στις 23 Ιουνίου 2014 στα εγκαίνια μίας έκθεσης για τον Ελ Γκρέκο και την σύγχρονη ζωγραφική, που διοργανώθηκε στο Μουσείο του Πράδο στη Μαδρίτη.

Στο πρώτο τους ταξίδι στο εξωτερικό, ως βασιλιάς και βασίλισσα, ο Φίλιππος ΣΤ΄ και η Λετίθια συναντήθηκαν με τον Πάπα Φραγκίσκο (30 Ιουνίου 2014) στο Βατικανό. Της επίσκεψής τους είχε προηγηθεί εκείνη του βασιλιά Χουάν Κάρλος και της βασίλισσας Σοφίας στις 28 Απριλίου του ίδιου έτους. Το 2015 η Λετίθια ονομάστηκε Ειδική Πρέσβειρα για τη Διατροφή από την Διεθνής Οργάνωση Τροφίμων και Γεωργίας.

Τον Σεπτέμβριο του 2022 βρέθηκε στη Νέα Υόρκη, όπου εκφώνησε μία ομιλία στο Πανεπιστήμιο Κολούμπια, προς τιμήν της Παγκόσμιας Ημέρας Έρευνας για τον Καρκίνο.https://www.queenletiziastyle.com/blog/queen-letizia-wows-in-white-for-world-cancer-research-day-events-in-new-york Σε αυτή την ομιλία ανέφερε, μεταξύ άλλων, τα εξής: «...Ο καρκίνος δεν γνωρίζει σύνορα και αυτή η κοινωνική προοπτική της έρευνας είναι μια παγκόσμια επιταγή. Κάτι που ακούμε εδώ και δεκαετίες για τη σημασία του, αλλά εξακολουθεί να λείπει σήμερα η πραγματική εφαρμογή του είναι η πρόληψη. Οι επιστήμονες και τα επιστημονικά ιδρύματα σε όλο τον κόσμο έχουν επίσης πλήρη επίγνωση της περιορισμένης διαθεσιμότητας πόρων και της απόλυτης ανάγκης προώθησης της κατάλληλης εκπαίδευσης για την υγεία...Και, παρεμπιπτόντως, από όλους τους παράγοντες κινδύνου, το κάπνισμα είναι ο πιο καθοριστικός, καθώς δίνει το μεγαλύτερο έναυσμα για την ανάπτυξη του καρκίνου».https://casareal.es/EN/Actividades/Paginas/actividades_discursos_detalle.aspx?data=6445

Τίτλοι και διακρίσεις
 <span style="font-size:0.9em;">Προσφωνήσεις της</font></span>Βασίλισσας Λετίθια 80px|  Προσφώνηση αναφοράς Μεγαλειοτάτη <span style="font-size:0.95em;">Προφορική</font></span> <span style="font-size:0.95em;">Μεγαλειοτάτη</font></span> <span style="font-size:0.95em;">Εναλλακτική</font></span> <span style="font-size:0.95em;">Κυρία</font></span>

 15 Σεπτεμβρίου 1972 – 22 Μαΐου 2004: Λετίθια Ορτίθ Ροκασολάνο
 22 Μαΐου 2004 – 18 Ιουνίου 2014: Η Αυτής Βασιλική Υψηλότητα Η Πριγκίπισσα των Αστουριών
(Πλήρης τίτλος: Η Αυτής Βασιλική Υψηλότητα, Δόνια Λετίθια Ορτίθ Ροκασολάνο, Πριγκίπισσα των Αστουριών, Πριγκίπισσα της Βιάνα, Πριγκίπισσα της Χερόνα, Δούκισσα του Μοντμπλάνκ, Κοντέσα της Σερβέρα και Λαίδη του Μπαλαγέ)
 19 Ιουνίου 2014 - μέχρι σήμερα: Η Αυτής Μεγαλειότητα, Η Βασίλισσα της Ισπανίας
(Πλήρης τίτλος: Η Αυτής Μεγαλειότητα, Δόνια Λετίθια Ορτίθ Ροκασολάνο, Βασίλισσα της Ισπανίας, Βασίλισσα της Καστίλλης, της Λεόν, της Αραγωνίας, της Ναβάρρας, της Γρανάδας, του Τολέδο, της Βαλένθια, της Γαλικίας, της Μαγιόρκας, της Σεβίλλης, της Κόρδοβα, της Μούρθιας, της Μινόρκας, της Χαέν, της Αλχεθίρας και των Καναρίων Νήσων, Κοντέσα της Βαρκελώνης, Λαίδη του Βισκάι και Μολίνα)

 Διακρίσεις 
 Ισπανία 
 50x50px Μεγαλόσταυρος του Τάγματος του Καρόλου Γ΄https://www.boe.es/diario_boe/txt.php?id=BOE-A-2004-9530
 50x50px Μεγάλη Κυρία του Τάγματος της Βασίλισσας Μαρίας Λουίζαςhttps://web.archive.org/web/20150315064628/http://www.blasoneshispanos.com/ROrdenesCiviles/03-Damas_Reina_Maria_Luisa/DamasReinMLuisa.htm
 50x50px Ντάμα της Βασιλικής Οπλαρχίας του Ιππικού της Σεβίλληςhttp://www.lne.es/sociedad-cultura/2008/11/21/sociedadycultura-principe-impone-letizia-lazo-dama-real-maestranza-caballeria-sevilla/698991.html

 Εξωτερικό 
 50x50px Τάγμα του Ήλιου του Περού (Περού)
 50x50px Τάγμα των Τριών Αστέρων (Λετονία)
 50x50px Τάγμα της Αξίας (Ουγγαρία)
 50x50px Στρατιωτικό Τάγμα του Χριστού (Πορτογαλία)
 50x50px Τάγμα του Σταυρού της Γης της Μαρίας (Εσθονία)
50x50px Τάγμα των Σεραφείμ (Σουηδία)
 50x50px Εθνικό Τάγμα Πιστών Υπηρεσιών (Ρουμανία)
 50x50px Τάγμα της Χρυσής Καρδιάς (Φιλιππίνες)
 50x50px Τάγμα Αξίας Διπλωματικής Υπηρεσίας (Νότια Κορέα)
 50x50px Τάγμα του Αετού των Αζτέκων (Μεξικό)
 50x50px Τάγμα του Απελευθερωτή Στρατηγού Σαν Μαρτίν (Αργεντινή)
 50x50px Εθνικό Τάγμα Αξίας (Γαλλία)
 50x50px Τάγμα της Αξίας (Λίβανος)
 50x50px Τάγμα του Βάσκο Νούνιες ντε Μπαλμπόα (Παναμάς)
 50x50px Τάγμα της Αξίας (Χιλή)
 Τάγμα του Μωάμεθ (Μαρόκο)
 50x50px Τάγμα του Στέμματος (Ολλανδία)
 50x50px Τάγμα της Μπογιάκα (Κολομβία)
 50x50px Τάγμα της Αξίας για Διακεκριμένες Υπηρεσίες (Περού)
 50x50px Τάγμα του Πολύτιμου Στέμματος (Ιαπωνία)https://www.vanitatis.elconfidencial.com/casas-reales/2017-04-24/letizia-reina-orden-condecoracion-distincion_1370752

 Εξωτερικοί σύνδεσμοι
 Επίσημη Ιστοσελίδα της Ισπανικής Βασιλικής Οικογένειας
 Οι Πρόγονοι της Λετίθια Ορτίθ Ροκασολάνο

|-

Παραπομπές

Κατηγορία:Βασίλισσες της Ισπανίας
Κατηγορία:Ισπανίδες Ινφάντας
Κατηγορία:Πριγκίπισσες των Αστουριών